**המכללה לביטחון לאומי**

**מפקדת המכללות 871
המכללה לביטחון לאומי**טלפון: 03-7607400
פקס: 03-7607500
תיק:
סימוכין:

יט' אדר תש"פ
29 במרץ 2020

**תאריך:**

מד"רית מב"ל

מדריכי מב"ל

יוסי בן ארצי

**הנדון: חלופות לעיסוק מב"ל באירוע הקורונה**

**כללי**

1. וירוס הקורונה (COVID 19) הוכרז על ידי WHO כפנדמיה.
2. ישראל מתמודדת עם השפעות הוירוס במגוון צעדי חירום. מדובר באתגר ביטחון לאומי מהמעלה הראשונה.
3. מגבלות התקנות לשעת חירום גוזרות שינוי בתכנית הלימודים במב"ל - הן כתוצאה מחוסר היכולת לקיים סיורים וביקורים בארץ ובחו"ל והן כתוצאה מהצורך להתאים את הלמידה לעמידה בהגדרות התקהלות ושמירת מרחק.
4. רוב המשתתפים והמדריכים נחשפו למידע על הקורונה ממקורות מידע בצורה וולונטרית
5. הנחת העבודה לכל החלופות – למידה מרחוק במידה ויהיו הקלות בתקש"ח יתבצעו התאמות .
6. תאריך ה – 6/5 נקבע כיום לעיסוק בנושא הקורונה. החלופות מתיחסות לתאריך כאילוץ משאבי (זמן) שיש להתכנס אליו.
7. **המסמך מציג 3 חלופות לעיסוק באירוע הקורונה.**
8. **כלל הנושאים שכרגע מוצגים הם אופציות לצורך הדיון**

**מטרות**

1. לימוד והעמקה על הדילמות והאתגרים בניהול משבר הקורונה.
2. למידה אקטיבית ממוסדת ושיטתית .
3. תרגול חשיבה מערכתית והקשה מתחום לתחום (רכיבי הביטחון הלאומי).

**חלופה 1- Debate**

רעיון מרכזי:

בחירת ארבעה נושאים מרכזים בליבת אירוע הקורונה, כל צוות יקבל נושא. הצוות יתחלק לשתי קבוצות כאשר כל קבוצה תייצג גישה לנושא (גישות מתחרות). סה"כ 2 מובילים בכל צוות. באחריות המובילים להבנות את הלמידה/חקירה אשר תוצג למדריך הצוות.

סה"כ כ-3 משכים לעבודה בקבוצות ומשך אחרון ה- Debate.

תוצר קבוצתי – 2 שקפים Top-10 , כלל השקפים יאוגדו על ידי רע"ן הדרכה ויופצו בקבוצה הקורסית וליוסי בן ארצי.

* + - 1. ניהול המערכה נגד הקורונה: המשך ציר ראה"מ/משרד הבריאות ⬄ציר ראה"מ/משרד הביטחון.
			2. הזירה הפלסטינית: מעורבות /אחריות הדדית ⬄ בידול
			3. חרדים: גישה פרואקטיבית מכילה (מענה אזרחי יעודי) ⬄ גישה בלתי מתפשרת (צעדי ריסון יעודים).
			4. מענה לאתגרים הכלכלים: גישת הטווח הקצר (פופוליזם כלכלי) ⬄ מענה מרוסן (הגברת האמון, אשראי ,רפורמות).

**חלופה 2- הרצאות TED**

רעיון מרכזי :

בחירת 12 נושאים בליבת אירוע הקורונה, חלוקת הקורס לזוגות ושלישיות . רשימת הנושאים תוצג כשבוע לפני ה-6/5 . כל מדריך צוותי יקבל אחריות על כ-3 קבוצות למטרות חניכה והכוונה. ביום הביצוע יוקדשו 2 המשכים הראשונים ללמידה פנימית ושני המשכים הנוספים להצגת הנושא כ- 7 דק' למציג .

תוצר קבוצתי – כלל המצגות יאוגדו על ידי רע"ן הדרכה ויופצו בקבוצה הקורסית וליוסי בן ארצי .

הנושאים המוצעים להעמקה בנוסף ל-4 הנושאים מהאופציה הראשונה הם:

1. זכויות הפרט (מעקבים וכ"ו) אל מול בריאות הציבור.
2. מבצע צבאי בנוכחות אפידמיה.
3. משמעות "הגל השני" בקורונה והערכות לחורף.
4. סוגיית מזרח ירושלים כפי שעלתה בשיא חומרתה בין ראש המל"ל לראש עיריית ירושלים.
5. מדיניות מול איראן בעת הזו בדגש על הזדמנויות.
6. ערבות הדדית ישראלים בחו"ל ויהודים חרדים שמעונינים לעלות לישראל .
7. מנהיגות בצל הקורונה השוואה של מנהיגים שונים בניהול המשבר.
8. הגלובליזציה אחרי משבר הקורונה ?

**חלופה 3- חלופת יום עיון קורנה**

רעיון מרכזי:

ארגון 12 הנושאים של חלופה 2 בארבעה קטגוריות. קיום יום עיון עם מושבים שכוללים מומחים פרקטיקנים / אקדמיה והמשתתפים . כל מדריך צוותי יקבל אחריות על קטגוריה ויעבוד מול מוביל מבין המשתתפים שירכז ויוביל את היום . תבדק אפשרות עם יוסי לצרף לכל נושא בהתאמה מומחה מהאקדמיה כמו למשל נרי או רובין לנושאי חברה וכ"ו.

איסוף כלל התוצרים על ידי רע"ן הדרכה והפצתם בדומה לחלופות 1 ו-2 .

אפשר לשקול למשל:

**ניהול והובלה**: (1) ניהול המערכה, (11) מנהיגות, (12) גלובליזיה אחרי הקורונה.

**קורונה וגאואסטרטגיה:** (2) פלסטינים, (6) מבצע צבאי, (9) איראן.

**חברה ודמוקרטיה:** (3) חרדים, (5) זכויות הפרט, (8) מזרח ירושליים.

**כלכלה:** (4) האתגרים הכלכליים, (7) הערכות ל"גל השני" , (9) ערבות הדדית.

**סיכום:** מבקשים להחליט על חלופה נבחרת כדי שנוכל להתקדם ולרדת לפרטים.

בברכה

 **אל"מ (מיל') יהודה יוחננוף**

**אל"מ עמירם יקירה**